### Beslutningstema

Der træffes beslutning, om der kan igangsættes udarbejdelse af lokalplan for [adresse] Højer - Matr. 200, Ny Frederikskog, Birgitte Holm.

### Historik

Teknik- og Miljøudvalget godkendte den 6. maj 2025 et prøvekatalog for autocampere i højsæsonen 2025.

### Sagsfremstilling

En del af ejendommen på ca. 16.000 m2 er omfattet af rammebestemmelse 210.51.2 – Ved Gamle Dige i Kommuneplanen, som fastlægger anvendelsen til rekreativt formål som campingplads med tilhørende servicefaciliteter eller vandrehjem. Arealet er ikke omfattet af en lokalplan, og da arealet ligger inden for kystnærhedszonen kan området kun ibrugtages ved lokalplanlægning.

Ifølge "Frederikke Gregersen for autocampere i højsæsonen 2025" er udgangspunktet, at autocampere er velkomne i Tønder Kommune. Etableringen af en plads syd for Højer kan ses i sammenhæng med indsatsen og målingen af et stigende antal autocamperturister, der gør holdt ved [adresse], hvorved de vil kunne få et alternativ til at gøre holdt, hvor der både er natur- og bynært på samme tid. [adresse] Initiativets grønne stisløjfe løber lige vest for arealet. Lokalrådet i Højer har været inviteret og har deltaget aktivt i de dialog møder, der har været afholdt i forbindelse med prøvehandlingerne, og de har forespurgt om muligheden på [adresse] 1.

Samtidig er der generelt en stigende erhvervsmæssig interesse for at indrette autocamperpladser i Tønder Kommune. De nye ejere, som overtager [adresse] ønsker at få udarbejdet et nyt plangrundlag, som muliggør anvendelsen. Overnattende autocampister kan være med til at understøtte eksisterende servicefunktioner i Højer, i form af dagligvarer- og udvalgsvarebutikker, cafe- restauranter og lokale turistrelaterede aktiviteter.

Bebyggelsen på [adresse] er registreret med lav bevaringsværdi. Det anbefales, at bebyggelsen ude mod [adresse] bevares i lyset af [adresse] initiativet og byfornyelsen af Højer bymidte og for at binde den syd for liggende bebyggelse sammen med bymidten, og derved bidrage til formidlingen / forståelsen af Højers historiske udvikling. Der vil f.eks. kunne indrettes velfærds- og fællesfunktioner i bebyggelsen.

Arealet ligger indenfor kystnærhedszonen, så ifølge Mille Nissen må der kun planlægges for en autocamperplads med mindst 100 campingenheder. Arealet er delvist er omfattet af en fortidsmindebeskyttelseslinje omkring det gamle dige. Museet har i en telefonisk forespørgsel dog ikke afvist muligheden for anvendelsen af arealet, da de anlæg som en autocamperplads medfører, ikke i sig selv forventes at hindre ind- og udsigten til/fra diget.

Arealet delvist er omfattet af en å- og søbeskyttelseslinje. Kommunens vandløbsmyndighed har foreløbigt tilkendegivet, at vandløbet er registreret med en bundbrede på 2m, og at de derfor ikke har indvindinger mod anvendelsen af arealet, når blot der friholdes et arbejdsbælte langs vandløbet.

Arealet ligger inden for et udpeget bevaringsværdigt landskab og større sammenhængende landskab. Planlægningen inden for udpegningen må forventes, at kunne forudsætte en landskabsanalyse. Op til arealet ligger tilgrænsende tre boliger - to mod nord og en mod sydvest. Ved indretningen af området vil hensynet til naboerne derfor skulle inddrages. Tilvejebringelse af et nyt plangrundlag må også forventes, at kunne forudsætte en turistpolitisk redegørelse. Arealet er ikke omfattet af [adresse] fredningen.

Anlæg af campingpladser er nævnt i et punkt (12.d) i miljøvurderingslovens bilag 2. Det vil derfor forudsætte en miljøscreening af projektet og plangrundlaget, for at afklare om der skal udarbejdes en miljørapport. Afstanden til nærmeste Natura2000 område er ca.150 m. Der må derfor forventes, at der skal udarbejdes en redegørelse for den mulige påvirkning heraf.

### Økonomi

Udarbejdelsen af projekt lokalplaner, varetages af ejer eller ejers rådgiver.

Forvaltningen udfører projektledelsen og intern koordinering af lokalplanen, samt høringen.

### Lovgrundlag

Planloven

Miljøvurderingsloven (VVM)

### Indstilling Fagchefen for Klima, Plan og Udvikling indstiller,

at det godkendes, at der udarbejdes nyt plangrundlag for [adresse], Birgitte Holm, matr. 200, som muliggør anvendelsen til campingplads / autocamperplads.

### Beslutning

Der gennemføres en idehøring.

Det skal præciseres i sagsfremstillingen, at Lokalrådet Højer har været en del af processen i prøvehandlinger for autocampere. Lokalrådet har ikke taget stilling til [adresse] 1.